cyanic-selkie/wikianc huggingface dataset:
கிரேன் மனோகர்
வெளி இணைப்புகள்
பகுப்பு:1982 பிறப்புகள் பகுப்பு:தமிழ் நகைச்சுவை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
தலைகீழ் ஜென்னி
தலைகீழ் ஜென்னி என்பது 1918 இல் ஐக்கிய அமெரிக்கா வெளியிட்ட ஒரு தபால்தலை ஆகும். இதில் இதன் வடிவமைப்பின் நடுவில் உள்ள ஆகாய விமானம், தவறுதலாகத் தலைகீழாக அச்சிடப்பட்டுவிட்டது. இந்தத் தபால்தலை உலகம் முழுவதிலும் 100 மட்டுமே இருப்பதாகக் கணக்கிடப்பட்டுள்ளது. இதனால் இது உலகின் மிகவும் பெறுமதி வாய்ந்த தபால்தலைகளுள் ஒன்றாக விளங்குகின்றது. 2003 ஆம் ஆண்டின் மதிப்புப்படி இதன் பெறுமதி 150,000 அமெரிக்க டாலர்களாகும்.
இவற்றையும் பார்க்கவும்
பகுப்பு:தபால்தலை வழுக்கள்
காட் ஆஃப் வார் (2018)
காட் ஆஃப் வார் 2018 (God of War:2018 )என்பது மூன்றாம் நபர் அதிரடி-சாகச நிகழ்பட விளையாட்டு ஆகும், இது சாண்டா மோனிகாவால் உருவாக்கப்பட்டது. பின் சோனி கம்ப்யூட்டர் என்டர்டெயின்மென்ட் நிறுவனத்தால் வெளியிடப்பட்டது. பிளேஸ்டேஷன் 4 ( பிஎஸ் 4 ) க்காக, ஏப்ரல் 20, 2018 அன்று முதலில் வெளியிடப்பட்டது, இது காட் ஆஃப் வார் தொடரில் எட்டாவது பதிப்பாகும், எட்டாவது காலவரிசைப்படி, மற்றும் 2010 ஆம் ஆண்டின் வெளியான காட் ஆஃப் வார் மூன்று விளையாட்டின் தொடர்ச்சியாகும்.இதன்  முந்தைய விளையாட்டுகள் கிரேக்க புராணங்களின் அடிப்படையில், கோஸ்ட் ஆஃப் ஸ்பார்டா பண்டைய கிரேக்கத்தில் பழிவாங்கல் கதையினை மையமாக வைத்து அமைக்கப்பட்டிருந்தது. கிரேக்க புராணங்களில் உள்ள பழி தீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும்  வீரர் கட்டுப்படுத்தும் வகையில் இது அமைக்கப்பட்டுள்ளது. ஆனால் இந்தப் பதிப்பில் நார்ஸ் புராணங்களை அடிப்படையாகக் கொண்டுள்ளது., இதில் பெரும்பகுதி பண்டைய நோர்வேயில் மிட்கார்ட் பகுதியில் நடைபெறும் வகையில் அமைக்கப்பட்டுள்ளது. இந்தத் தொடரில் முதல்முறையாக, இரண்டு கதாநாயகர்கள் உள்ளனர்: முன்னாள் கிரேக்க கடவுளான கிரேடஸ் மற்றும் அவரது இளம் மகன் அட்ரியஸ் ஆகியோர் உள்ளனர்.கிரேடஸ் தனது மகனின் தெய்வீக பிறப்பின் பின்புலத்தினை அவருக்குத் தெரியாமல் வைத்து உள்ளார். இந்தப் பதிப்பில்அவர்களின் பயணத்தின் போது நார்ஸ் உலகின் அரக்கர்களையும் கடவுள்களையும் சந்திக்கிறார்கள்.
வெளியீடு
இந்த விளையாட்டு பிளேஸ்டேஷன் 4 க்காக ஏப்ரல் 20, 2018 அன்று உலகம் முழுவதிலும் வெளியிடப்பட்டது. நிலையான அடிப்படை விளையாட்டுக்கு கூடுதலாக, மூன்று சிறப்பு பதிப்புகள் இந்த விளையாட்டில் இடம் பெற்றிருந்தது: ஸ்டோன் மேசன் பதிப்பு, கலெக்டர்ஸ் பதிப்பு மற்றும் டிஜிட்டல் டீலக்ஸ் பதிப்பு. அமெரிக்கா மற்றும் கனடாவில் மட்டுமே இவ்வகையான பதிப்புகள் கிடைத்தது, ஸ்டோன் மேசன் பதிப்பு பல இயற்பியல் பொருட்களுடன் வந்தது.குறிப்பாக ஸ்டீல்புக், 9 in   ,ஜென்டில்ல் ஜெயண்ட் உருவாக்கிய கிராடோஸ் மற்றும் அட்ரியஸின் சிலை, 2 in   ஹுல்ட்ரா பிரதர்ஸ், ஒரு குதிரை மற்றும் ஒரு பூதம், ஒரு பிரத்யேக கல்லச்சுக் கலை, ஒரு துணி வரைபடம், ஒரு கல் மேசனின் மோதிரம் மற்றும் பேசும் மாமிரின் தலையின் ஒரு சாவி ஆகியவை இருந்தன. இது தவிர பிரத்யேக கேடய தோல்,  ஒரு கவச தொகுப்பு போன்றவற்றை  தரவிறக்கம் செய்யக்கூடிய வசதி  இருந்தது. கலக்டெர்ஸ் பதிப்பு ஒரே மாதிரியான பல பொருட்களுடன் வந்தது, மைனஸ் மோதிரம், சாவிக் கொத்து, குதிரை மற்றும் பூதத்தின் சிற்பங்கள் மற்றும் பிரத்தியேக கேடயம் தோல் ஆகியவற்றைக் கொண்டிருந்தன. டிஜிட்டல் டீலக்ஸ் பதிப்பு அனைத்து எண்மருவி உள்ளடக்கங்களுடனும் வந்தது, அமெரிக்க மற்றும் கனேடிய வாடிக்கையாளர்கள் டிஜிட்டல் டீலக்ஸ் பதிப்பை முன்பதிவு செய்ததற்காக க்ராடோஸ் மற்றும் அட்ரியஸ் முள் ஆகியவற்றைப் மேலதிகமாகப் பெற்றனர். தேர்ந்தெடுக்கப்பட்ட சில்லறை விற்பனையாளர்கள் முன் பதிவு செய்தால் அவர்களுக்கு க்ராடோஸின் கேடயத்திற்கு மூன்று தோல்கள் வழங்கப்பட்டன.
சான்றுகள்
பகுப்பு:கணினி விளையாட்டுக்கள்
ஜீன் கிளார்க்
ஜீன் கிளார்க் (Jean Clark, பிறப்பு: செப்டம்பர் 26 1936, இறப்பு: நவம்பர் 25 1970), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1968/69 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1936 பிறப்புகள் பகுப்பு: 1970 இறப்புகள்
சிரில் ஹமில்டன்
சிரில் ஹமில்டன்  ( Cyril Hamilton , பிறப்பு: மே 12 1909, இறப்பு: பிப்ரவரி 10 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1932-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஃபிரெட் ஹார்க் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1909 பிறப்புகள் பகுப்பு:1941 இறப்புகள் பகுப்பு:பிரித்தானிய மிலிட்டரி துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
பாறை உப்பு
பாறை உப்பு (Halite) ( or ), சோடியம் குளோரைடு எனப்படும் உப்பு வகையைச் சேர்ந்த கனிமம் ஆகும். பாறை உப்புகள் கன சதுர படிக வடிவத்தில் காணப்படும். பாறை உப்புகள் அடர் நீலம், வெளிர் நீலம், பர்பிள், பிங்க், சிவப்பு, ஆரஞ்ச், மஞ்சள், சாம்பல் நிறங்களிலும், நிறமற்றும் காணப்படுகிறது.
நிலத்தடியில் உள்ள சல்பேட், ஹலீட் மற்றும் போரட் கனிமங்கள் ஆவியாவதால் பாறை உப்பு உற்பத்தியாகிறது.
பயன்பாடுகள்
குளிர்காலங்களில் சாலைகளிலும், வீடுகளிலும் படியும் பனிக்கட்டிகளை உருகுவதற்கு வேண்டி பாறை உப்புத் தூள்கள் பனிக்கட்டிகள் மீது தெளிக்கப்படுகிறது. சுவையான உணவை சமைப்பதற்கும், தோல் போன்ற பொருட்களை பதப்படுத்தவும், மீன்களை கருவாடு போடுவதற்கும் பாறை உப்புகள் பயன்படுகிறது. பெரிய அளவிலான பாறை உப்புக் கட்டிகளை இயந்திரங்களில் அரைத்து தூளாக்கி சுத்தப்படுத்திப் பயன்படுத்துவர்.
மேற்கோள்கள்
பகுப்பு:உப்புகள்
கிரமரின் விதி
ஒருங்கமை அட்சர கணிதத்தில் கிரமரின் விதி எனப்படுவது ஒரேயொரு தீர்வை மட்டும் உள்ளடக்கிய ஒருங்கமை சமன்பாட்டுத் தொகுதியின் தீர்வைக் காண்பதற்கான சூத்திரமாகும். இது சமன்பாட்டின் தீர்வை குணகத் தாயம் மற்றும் அதன் ஒவ்வொரு நிரலையும் மூலக்காவி கொண்டு பிரதியிடுவதன் மூலம் உருவாக்கப்படும் தாயங்களின் துணிகோவைகள் சார்பில் வெளிப்படுத்துகிறது. இம்முறையைக் கண்டுபிடித்த கபிரியேல் கிரமரின் (1704–1752) பெயரில் இது வழங்கப்படுகிறது. இவர் எந்தவொரு ஒருங்கமை சமன்பாட்டுத் தொகுதிக்கும் பொருந்தும் விதத்தில் இம் முறையை 1750இல் வெளியிட்டார். ஆயினும் இவற்றில் விசேட வகைகளுக்கான விதியை கொலின் மக்கிளோரின் என்பார் 1748இலேயே வெளியிட்டிருந்தார். (இதை அவர் 1729இலேயே கண்டுபிடித்திருந்தார்).
பொது வகை
இப்போது தேற்றப்படி, இத்தொகுதி ஒரேயொரு தீர்வை மட்டுமே கொண்டுள்ளது. தீர்வுத்தொடையின் தனித்தனிப் பெறுமானங்கள் பின்வருமாறு தரப்படும்.
மேற்கோள்கள்
பகுப்பு:நேரியல் இயற்கணிதம்
தேவி கன்னியாகுமரி அம்மன் கோவில்
குமரி அம்மன் (Kumari Amman, ദേവി കന്യാകുമാരി) அல்லது தேவி கன்னியாகுமரி அம்மன் (Devi Kanniyakumari Amman) ஆலயம் தமிழ்நாட்டில் கன்னியாகுமரி மாவட்டத்தில் உள்ள மிகவும் பிரசித்திபெற்ற கோவிலாகும். இங்குள்ள குமரிஅம்மன் "ஸ்ரீ பகவதி அம்மன்" "துர்கா தேவி" எனவும் பெயர் பெற்றுள்ளார். இங்கு, குமரி அம்மன், கன்னிப்பெண் வடிவில் அருள்பாலிப்பதாகக் கூறப்படுகிறது.
இவ்விடம் கிழக்கில் வங்காள விரிகுடாவும், மேற்கில் அரபிக்கடலும், தெற்கில் இந்தியப் பெருங்கடலுமாக முக்கடல் சங்கமமான, இந்தியாவின் தென்கோடி நில முனையில் அமைந்துள்ளது. இக்கோவிலின் வழிபாடுகளையும், சடங்குகளையும் "திரு. சங்கராச்சாரியார்" சங்கரா மடம் மூலமாக நடக்க வழிவகைச் செய்துள்ளார். முனிவர் பரசுராமரால் இக்கோவில் நியமனம் செய்யப்பட்டதாகக் கூறப்படுகிறது.
தந்திர சூடாமணி கூறும் 51 சக்தி பீடங்களில் இது தேவியின் முதுகுப் பகுதி விழுந்த சக்தி பீடமாகவும் கருதப்படுகிறது. ஒளிமிக்க கன்னியாகுமரி பகவதி அன்னையின் மூக்குத்தி யோகசக்தியின் வெளிப்பாடு என்பதால் பக்தர்களின் வழிபாட்டுக்கு உரியதாக உள்ளது.
அமைவிடம்
நாகர்கோவிலிருந்து 20 கிமீ தொலைவிலும், திருநெல்வேலியிலிருந்து 90 கிமீ தொலைவிலும், மதுரையிலிருந்து 240 கிமீ தொலைவிலும் கன்னியாகுமரி அமைந்துள்ளது.
வரலாறு
வேதகாலம் துவங்கியது முதல் தேவி வழிபாடு நடந்ததற்கான வரலாற்று ஆதாரங்கள் கிடைத்துள்ளன. மகாபாரதம், சங்க நூலான மணிமேகலை, புறநானூறு, நாராயண உபநிடதம், கிருஷ்ண யஜூர் வேதம், சம்ஹித வைஷ்ணவ வேதங்களில் அம்மன் வழிபாடுபற்றி கூறப்பட்டுள்ளது. 1892ல் சுவாமி விவேகானந்தரின் குரு இராமகிருஷ்ண பரஹம்சருக்கு தேவி ஆசி வழங்கியுள்ளார். இதனால் அவர்கள் ஒரு உயர்மட்டக் குழு அமைத்து தேவியை வழிபாடு செய்ய ஏற்பாடு செய்தார்கள். இதில் சுவாமி பிரமானந்தா (1863-1922) (Brahmananda), நிர்மலானந்தா (1963-1938) (Nirmalananda) ஆகியோர் இக்காலகட்டங்களில் தேவிக்கு பணிவிடை செய்துள்ளனர். பின்னர் 1935-35ம் ஆண்டுகளில் கேரள மாநிலத்திலிருந்து பல பெண்களை வரவழைத்து தேவிக்கு பூசை செய்ய அறிவுறுத்தப்பட்டார்கள்.
இவ்வாறு வந்த பெண்களில் ஏழு பெண்கள் குழு மூலம் 1948ல் சாரதா மடம் ஆரம்பிக்கப்பட்டது. கேரளாவில் பாலக்காடு, ஒட்டப்பாளையம் என்ற இடங்களிலும் பின்னர் ஆரம்பிக்கப்பட்டது. எழுத்தாளர் பெரிபிளசு (கி.பி. 60-80) (Periplus) தேவி கன்னியாகுமரி அம்மன் பற்றியும், பிரம்மச்சர்யம் பற்றியும், அன்னையின் வழிபாடு பற்றியும் குறிப்பிடுகிறார். இந்தவூர் பாண்டியர்களின் வீழ்ச்சிக்குப் பின் பரவ வம்ச அரசர்களின் ஆட்சியில், திருவிதாங்கூர் அரசரின் கட்டுப்பாட்டில் இருந்தது. 1947 இந்தியாவின் சுதந்திரத்திற்குப் பின் இந்திய சமஸ்தானத்துடன் இணைந்தது.
புராணங்களில் இப்பகுதியை பாணாசூரன் என்ற அரசன் ஆட்சி செய்து வந்ததாகக் கூறப்படுகிறது. அவன் தவமிருந்து பிரம்மாவிடம் "தனக்கு மரணம் என்று ஒன்று நிகழ்ந்தால் இவ்வுலகத்தில் ஒரு கன்னிப் பெண்ணின் கையால் மட்டுமே மரணம் நேர வேண்டும்" என வரம் பெற்தாகவும் கூறப்படுகிறது. இதனால் கர்வம் கொண்டு இந்திரனை அவனின் சிம்மாசனத்திலிருந்து அகற்றியதாகவும், பின்னர் அங்கிருந்த தேவர்களை விரட்டியதாகவும், இந்திரன் இல்லாமல் பஞ்சபூதங்களை சமன்படுத்த முடியாமல் பூலோகம் தடுமாறியதாகவும் கூறப்படுகிறது. அப்போது தேவர்களின் வேண்டுதலால் பகவதி அம்மன் இவ்வூரில் சிறு பெண்ணாக பிறந்ததாகவும், பகவதி அம்மனை மணமுடிக்க சிவன் ஆசை கொண்டதாகவும், ஆகையால் சிவன் காலை முகூர்த்தத்திற்காக சுசீந்திரத்திலிருந்து புறப்பட்டதாகவும் சொல்லப்படுகிறது. சிவன் அம்மனை மணந்துகொண்டால் "பாணாசூரன்" வதம் நடக்காது என உணர்ந்து கொண்ட நாரதர் சேவல் வடிவங்கொண்டு கூவியதாகவும், சூரியன் உதயமானதால், நல்ல நேரம் முடிந்துவிட்டதாக நினைத்து சிவபெருமான் சுசீந்திரம் இருந்துவிட்டதாகவும், பின் கன்னி தேவி பாணாசூரனை அழித்ததார.
மேலும் படிக்க
பகுப்பு:பார்வதியின் வடிவங்கள் பகுப்பு:இந்து பெண் தெய்வங்கள் பகுப்பு:கன்னியாகுமரி மாவட்டத்திலுள்ள அம்மன் கோயில்கள்
விட்டமாபட்டி ஆரவள்ளி கோயில்
விட்டமாபட்டி ஆரவள்ளி கோயில் தமிழ்நாட்டில் புதுக்கோட்டை மாவட்டம், விட்டமாபட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சித்தாமூர்
சித்தாமூர் தமிழ்நாட்டின் செங்கல்பட்டு மாவட்டத்தில்  உள்ள சித்தாமூர் ஊராட்சி ஒன்றியத்தில் அமைந்த ஒரு சிற்றூர் ஆகும். இதன் அருகில் மகாபலிபுரம், பாண்டிச்சேரி போன்ற சுற்றுலாத் தலங்கள் அமைந்துள்ளன சித்தாமூர் மாவட்டத் தலைநகரான செங்கல்பட்டிலிருந்து 38 கிமீ தூரத்திலும், மாநிலத்தலைநகரான சென்னையிலிருந்து 93 கிமீ தூரத்திலும் அமைந்துள்ளது. இதன் அருகில் பல கல்லூரிகளும், பள்ளிகளும் அமைந்துள்ளன.
மேற்கோள்
பகுப்பு:செங்கல்பட்டு மாவட்டம் செங்கல்பட்டு மாவட்ட ஊர்களும் நகரங்களும்
அரிசரண் சிங் பிரார்
அரிசரண் சிங் பிரார் (Harcharan Singh Brar, சனவரி 21, 1919 – செப்டம்பர் 6, 2009) பஞ்சாபைச் சேர்ந்த காங்கிரசு அரசியல்வாதி ஆவார். இவர் பஞ்சாபின் 13 ஆவது முதலமைச்சராக ஆகத்து 31, 1995 முதல் நவம்பர் 21, 1996 வரை பொறுப்பில் இருந்தார். கொலைசெய்யப்பட்ட முந்தைய முதலமைச்சர் பியான்ட் சிங்கை அடுத்து பதவியேற்றார்.
தனி வாழ்க்கை
பிரார் சனவரி 21, 1919 அன்று தேசிய நெடுஞ்சாலை 16 இல் முக்த்சர் சாகிபிற்கும் கோட் கபூராவிற்கும் இடையிலுள்ள சிற்றூர் சராய் நாகாவில் பிறந்தார்.இவரது தந்தை பல்வந்த் சிங் ஆகும். இலாகூரிலுள்ள அரசுக் கல்லூரியில் பட்டப்படிப்பை முடித்தார். குர்பிந்தர் கவுர் பிராரை திருமணம் புரிந்துள்ளார். இருவருக்கும் கன்வர்ஜித் சிங் பிரார் என்ற மகனும் கன்வல்ஜித் கவுர் என்ற மகளும் உள்ளனர். இவர் தற்சமயம் முக்த்சர் தொகுதி சட்டப்பேரவை உறுப்பினராக உள்ளார்.
அரசியல் வாழ்க்கை
பிரார் பஞ்சாப் விதான் சபாவிற்கு ஐந்து முறை தேர்ந்தெடுக்கப்பட்டார்: 1960-62இல் முக்த்சரிலிருந்து, 1962-67 மற்றும் 1992–97 தேர்தல்களில் மீளவும், 1967-72 கிதர்பகாவிலிருந்து, 1969-74இல் கோட்கபூராவிலிருந்து தேர்ந்தெடுக்கப்பட்டார். பெப்ரவரி 1977இலிருந்து செப்டம்பர் 1977 வரை ஒடிசாவின் ஆளுநராகவும் செப்டம்பர் 24, 1977 முதல் திசம்பர் 9, 1979 வரை அரியானா ஆளுநராகவும் பணியாற்றினார். சண்டிகரில் பஞ்சாப் & அரியானா தலைமைச்செயலகங்களுக்கு வெளியே தானுந்தில் குண்டு வீசப்பட்டு முதலமைச்சர் பியான்ட் சிங் கொலை செய்யப்பட்டதை அடுத்து ஆகத்து 31, 1995 இல் பஞ்சாபு முதலமைச்சராகப் பொறுப்பேற்றார். தமது ஆட்சிக்காலத்தில் பரீத்கோட் மாவட்டத்திலிருந்து பிரித்து முக்த்சர், மோகா மாவட்டங்களை புதியதாக உருவாக்கினார். இதைத் தவிர இவர் நீர்ப்பாசனம், ஆற்றல் துறை அமைச்சராகவும் உடல்நலம் மற்றும் குடும்ப நல அமைச்சராகவும் பணியாற்றியுள்ளார்.
மேற்சான்றுகள்
பகுப்பு:பஞ்சாபின் முதலமைச்சர்கள் பகுப்பு:1919 பிறப்புகள் பகுப்பு:2009 இறப்புகள் பகுப்பு:ஒடிசா ஆளுநர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1922 பிறப்புகள் பகுப்பு:அரியானா ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய பஞ்சாப் அரசியல்வாதிகள்
அனிதா கு. கிருஷ்ணமூர்த்தி
'''அனிதா கு. கிருஷ்ணமூர்த்தி''' (பிறப்பு: 1956) என்பவர் ஒரு தமிழக எழுத்தாளர். திருப்பூரில் வசித்து வரும் இவர் 10 நூல்கள் வரை எழுதியுள்ளார். நூற்றுக்கும் மேற்பட்ட நூல்களைப் பதிப்பித்துள்ளார். இவர் எழுதிய “தமிழர் தந்தை வ.உ.சிதம்பரனார்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது.
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1956 பிறப்புகள் பகுப்பு:திருப்பூர் மாவட்ட நபர்கள்
மேற்கு நெய்யூர்
மேற்கு நெய்யூர்,தமிழ்நாட்டின் தென்மாவட்டமான கன்னியாகுமரியில் அமைந்துள்ளது. மேற்கு நெய்யூர் முன்பு எலெங்கோம் நெய்யூர் என அழைக்கப்பட்டது. எல்.பீ.எஸ் என்ற பெயர் எலன்காம் நெய்யூர் ஆகும். திருவாங்கூர் டி.இ.என்.நானூ பிள்ளையின் பிறந்த இடம் இங்கு அமைந்துள்ளது. முன்னாள் கேரள அமைச்சர் கே.ஆர்.லங்கநாத், தமிழகத்தின் முன்னாள் துணைச் செயலாளர் வி.மவதவான் நாயர், மேற்கு நெய்யூரைச் சார்ந்தவர்கள் ஆவர்.
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தியேகோ
தியேகோ என்பது ஒரு எசுப்பானிய முதல் பெயர் ஆகும். இது யாக்கோபு என்னும் எபிரேய பெயரில் இருந்து வந்தது.
மதசார்புடையவர்கள்
௧. தியேகோ பெலாயேசு
௨. தியேகோ யோசு
இசைசார்புடையவர்கள்
௧. தியேகோ மொரேனோ
விளையாட்டுசார்புடையவர்கள்
௧. தியேகோ கின்தேரோ
௨. தியேகோ பேருநாந்தேசு
பகுப்பு:பெயர்கள்
Diego (egyértelműsítő lap) Diego Diego
எச்2 - எப்2 சுடர் உலை
வேதியியல் தொழிற்சாலைகளில் பெரும்பாலும் அனைத்து வேதியியல் வினைகளுக்கும் உயர் வெப்பநிலை தேவைப்படுகிறது. உயர் வெப்பநிலையை உருவாக்க சுடர் உலைகள் (flame reactors) பயன்படுத்தப்படுகின்றன. சுடர் உலைகளில் வெப்ப உமிழ் வினையின் (exothermic reaction) மூலமாக உயர் வெப்பத்தை உருவாக்குகின்றன. இதனை மீநுண்-துகள் சேர்க்கையிலிருந்து (nano-particle synthesis) அணு பதனிடுதல் (nuclear processing) வரைப் பயன்படுத்தலாம்.
மும்பையின் பாபா அணு ஆராய்ச்சி மையத்தில் (BARC) உள்ள வேதியியல் தொழினுட்பப் பிரிவில் ஒரு சோதனைக்காக ஃபுளோரின் இயற்று அமைப்பைக் (flourine generation system) கொண்ட எச்2 - எப்2 சுடர் உலையை (H2-F2 flame reactor) அமைத்துள்ளனர். இதனுடன் ஊட்டல் அமைப்பும் (feeding system), கழுவல் அமைப்பும் (scrubbling system) சேர்த்துக் கட்டமைத்துள்ளனர். இதில் பயன்படுத்தும் வாயுக்கள் பெரும்பாலானவை நச்சுத்தன்மையும், வெடிக்கக்கூடியதாகவும் இருக்கும். பாதுகாப்பு மற்றும் கட்டுப்பாட்டுக்கு தேவையானது அனைத்து முன்னேற்பாடுகளும், வழிமுறைகளையும் செய்தாயிற்று. செயல்முறை காரணிகள் (process parameters) வெப்பநிலை தேவைக்கு ஏற்ப இசைவித்தாயிற்று. முற்றுத் தயாரிப்பின் (final product) ஒட்சைடு தொற்றுதல் (oxide contamination) விரும்பத்தக்கதாய் இல்லாத வேதியியல் வினைகளுக்கே இது பெரும்பாலும் ஒரு சுடர் வெப்ப மூலமாக (source) பயன்படுகிறது.
சுடர் உலை தொழினுட்பத்தினால் தேவையான வேதியியல் வினைகளின் எண்ணிக்கையை குறைவானதாகவே இருக்கிறது, மேலும் நாம் விரும்பும் தரத்தில் பொருளை தயாரிக்கவும் முடிகிறது.
ஆய்வின் வரலாறு
எச்2 - எப்2 வினையை பெரும்பாலும் நீரியம் (ஐதரசன்) புளோரின் சீரொளியை நோக்கியே ஆய்வு நடந்துள்ளது [Chen et al. (1975), Kapralova et al. (1976), Kim and Cho (1994)]. சில ஆய்வுகளே இதனை வேதியியல் மற்றும் அணுவியல் தொழிற்சார்ந்ததாக இருக்கிறது. இவை வெடிக்கக்கூடிய பண்புகள் கொண்டன என்பதற்கான தகவல் கிடைத்தது. 1955 இல் கோர்சி (Groose) மற்றும் கிர்சென்பாவம் (Kishenbaum) என்பவர் ஒரு அறையின் வெப்பநிலையில் கூட புளோரின் வாயுவை நீரிய மண்டலத்தில் பரவச்செய்தால் தானாக எரிபற்றக் கூடியதாகும் என்பதை அறிவித்தார். பிறகு 1951 இல் வில்சன் எட் அல் என்பவர் இரண்டு தனிமங்களின் வெவ்வேறு நிலையில், வெவ்வேறு கலவையில் அதன் சுடர் வெப்பநிலை எவ்வாறு இருக்கும் என அட்டவணைப் படுத்தினார். 1969 இல் பாசவ் எட் அல் என்பவர் அதன் சங்கிலித்தொடர்பை விவரித்தார்.
செப்டம்பர் 2011 இல் ஏ.கே திவாரி மற்றும் சி.எஸ். ஆர் பிரசாத் ஆகியோர் முதன் முதலில் இவ்வினையைக் கொண்டு சுடர் உலை உருவாக்குவது பற்றிய ஆய்வை வெளியிட்டார்கள்.
மேற்கோள்கள்
பகுப்பு:வேதிப் பொறியியல்
கிறித்தைன் கிர்ச்
கிறித்தைன் கிர்ச் (Christine Kirch) (1696 கியூபென், செருமனி – 6 மே 1782) ஒரு செருமானிய வானியலாளர் ஆவார்.
வாழ்க்கை
இவர் வானியலாளர்களாகிய கோட்பிரீடு கிர்ச், மரியா மார்கரித்தா கிர்ச் ஆகியோரின் மகளாவார். இவர் கிறித்திபிரீடு கிர்ச்சின் உடன்பிறப்பும் ஆவார். இவரும் இவரது உடன்பிறப்பாகிய மார்கரித்தா கிர்ச்சும் தம் பத்தாம் அகவை முதலே வானியல் கல்வி கற்றனர். சிறுமியாக இருந்தபோதே இவர் தம் பெற்றோருக்கு வானியல் நோக்கீடுகளில் உதவிபுரிந்துள்ளார். இளங்கிர்ச் நோக்கிடுகளின் நேரத்தைத் தனி ஊசல் உதவியால் அளந்தார். இவர் வளர்ந்ததும் நாட்காட்டிக் கணக்கீடுகளைச் செய்ய பயிற்றுவிக்கப்பட்டார். இவர் முதலில் தன் தாய்க்கும் பிறகு தன் அண்ணனுக்கும் பல்வேறு நாட்காட்டிக் கணக்கீடுகளில் உதவி செய்தார்.
இவர் 1740 வரை தன் பங்களிப்புகளுக்காக ஊதியம் ஏதும் பெறவில்லை. ஆனால், பிரசிய அறிவியல் கல்விக்கழகம் சிறுசிறு கொடைகளை வழங்கியது. இவரது உடன்பிறப்பு கிறித்திபிரீடு கிர்ச் இறந்ததும் அக்கல்விக்கழகம் நாட்காட்டிக் கணக்கீடுகளுக்கு இவரது உதவியை நாடியது. இவர் சிலேசியா மாகாணத்தின் நாட்காட்டிக் கணக்கீடுகளுக்குப் பொறுப்பேற்றார். இது 1740 களின் தொடக்கத்தில் பிரசியா வென்ற பகுதியாகும். இந்தக் கல்விக்கழகம் மட்டுமே நாட்காட்டி உருவாக்கத்தில் தனிக்கோலோச்சியது. சிலேசியா நாட்காட்டி இக்கல்விக்கழகத்துக்கு கணிசமான வருவாயை ஈட்டித் தந்தது. எனவே 1776 இல் கிர்ச் இக்கல்விக்கழகத்தால் 400 தாளேர் அளவுக்கு பேரூதியம் வழங்கப்பட்டார்.
இவர் தன் முதுமை வரை தொடர்ந்து இக்கல்விக்கழகத்துக்கு நாட்காட்டிப் பணியைச் செய்து வந்தார். இவரது 77 அகவையில் கல்விக்கழகம் இவருக்குத் தனித்தகைமைநிலையைத் தந்து பணியேதும் தராமலே இவருக்குத் தொடர்ந்து ஊதியம் வழங்கிவந்தது. இவர் வானியலாளர் யோகன் போடவுக்கு நாட்காட்டி தயாரிக்கும் வேலையை அறிமுகப்படுத்தினார். இவர் 1782 இல் மதிப்புமிக்க வானியலாளராக இறந்தார்.
மேற்கோள்கள்
பகுப்பு:செருமானிய வானியலாளர்கள் பகுப்பு:பெண் வானியலாளர்கள் பகுப்பு:1696 பிறப்புகள் பகுப்பு:1782 இறப்புகள் பகுப்பு:செருமானியப் பெண் அறிவியலாளர்கள்
கனகானபள்ளி
கனகானபள்ளி (Kanaganapalle) என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும்.
புவியியல் அமைப்பு
14.4500° வடக்கு 77.5167° கிழக்கு என்ற அடையாள ஆள்கூறுகளில் கனகானபள்ளி கிராமம் பரவியுள்ளது .மேலும் கடல்மட்டத்தில் இருந்து சராசரியாக் 426 மீட்டர்கள் உயரத்தில் இந்நகரம் உள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கனகானபள்ளி கிராமத்தின் மக்கள் தொகை 6,965 ஆகும். இம்மக்கள் தொகையில் 3,647 பேர் ஆண்கள் மற்றும் 3,318 பேர் பெண்கள் ஆவர். 1000 ஆண்களுக்கு 910 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 712 பேர் இருந்தனர். அவர்களில் 371 சிறுவர்கள் மற்றும் 341 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 919 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 3,755 பேர் அதாவது 60.05 சதவீதம் பேர் இங்கு வாழ்ந்தனர்.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
பெரிய முனியார்
பல ஊர்களை சேர்ந்த மக்களுக்கு காவல் மற்றும் எல்லை தெய்வமாக இருக்கும் கடவுள் தான் இந்த பெரிய முனியார்.இந்த ஆலயம் நெய்வேலி நகருக்கு வடக்கே மற்றும் நெய்வேலி மயானத்திகு தெற்கேயும்  உள்ள இடைப்பட்ட காடு போன்ற பகுதியில் அமைந்துள்ளது.
அடிப்படையில் இந்த கடவுள் சைவம், ஆனால் இந்த தெய்வத்தை வழிபடும் மக்கள் வேண்டுதலுக்காக ஆடு, கோழி போன்றவற்றை இதே ஆலயத்தில் உள்ள வீர பத்திரனுக்கு பலியிடுகிறார்கள். மேலும் கார்த்திகை தீபத்தின் போது, இந்த தெய்வத்தை வழிபடுபவர்கள் மாவிளக்கு படைப்பதை வழக்கமாக கொண்டுள்ளனர். மேலும் தங்கள் வீடுகளில் நடைபெரும் நல்ல காரியங்களுக்கு முன்னாள் இந்த கோவிலில் வணங்கி செல்வது வழக்கம்.இந்த கோவிலுக்கு சாப்பிடும் இடம், 24 மணி நேர தண்ணீர் வசதி , மின்சார வசதி , புதிய சிலைகள் போன்றவை இங்கு வாடிக்கையாக வரும் பக்தர்களால் செய்து தரப்பட்டுள்ளது.
பகுப்பு:நாட்டுப்புறத் தெய்வங்கள்
ரெடாங் தீவு
ரெடாங் தீவு (மலாய்: Pulau Redang; ஆங்கிலம்: Redang Island; சீனம்: 热浪岛; ஜாவி: ڤولاو رداڠ) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் தென்சீனக் கடலில் அமைந்து உள்ள ஒரு தீவு.
தீபகற்ப மலேசியாவின் கிழக்கு கடற்கரையில் உள்ள மிகப் பெரிய தீவுகளில் ஒன்றாகும். மேலும் இது உலகின் மிக அழகான தீவுகளில் ஒன்றாகவும் தேர்வு செய்யப்பட்டு உள்ளது.
திராங்கானு மாநிலத்தின் கிழக்கு கடற்கரையில் இருந்து 30 கி.மீ. தொலைவில் அமைந்துள்ளது. மேலும் இந்த ரெடாங் தீவு 7 கி.மீ. நீளமும் 6 கி.மீ. அகலமும் கொண்டது.
பொது
ரெடாங் தீவுக் கூட்டத்தில் ஒன்பது தீவுகள் உள்ளன.
ரெடாங் தீவுக் கூட்டம்
ரெடாங் தீவுக் கூட்டம் மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது (Gazetted and Protected as Marine Parks of Malaysia). தற்போது, ரெடாங் தீவு, லாங் தெங்கா தீவு (Lang Tengah Island), பெர்கெந்தியான் தீவு (Perhentian Island) மற்றும் கப்பாஸ் தீவு (Kapas Island) ஆகிய பெரிய தீவுகளில் மட்டுமே பார்வையாளர்களுக்கான தங்கும் விடுதி வசதிகள் உள்ளன.
ஆமைகள் முட்டையிடுவதற்கான தளமாகவும் இந்தத் தீவு விளங்குகிறது. மேலும் ஆமைகள் முட்டையிடும் கடற்கரைப் பகுதி மென்மையான வெள்ளை மணலால் மூடப்பட்டு இருக்கும். கடற்கரையில் இருந்து சில மீட்டர் தூரத்தில் பவளப் பாறைகளையும் மீன்களையும் தெளிவாகப் பார்க்கலாம்.
ரெடாங் கடல் பூங்கா
ரெடாங் கடல் பூங்கா நிர்வாக மன்றம் (Pulau Redang Marine Parks) எனும் ஒரு பாதுகாப்பு மன்றம் உள்ளது. இந்த மன்றம், சுற்றுலாப் பயணிகளின் தவறான நடவடிக்கைகளைத் தவிர்ப்பதில் முதன்மை காட்டுகிறது.
கழிவுப் பொருட்களைக் கட்டுப் படுத்துதல்; பவளப் பாறைகளின் வாழ்விடங்களைப் பாதுகாத்தல் போன்ற்வை அந்த மன்றத்தின் முக்கிய இலக்குகளாக அமைகின்றன.
காலநிலை
ரெடாங் தீவு வெப்பமண்டல காலநிலையைக் கொண்டது. வெப்பநிலை சுமார் 30 செல்சியஸ். அடிக்கடி இடியுடன் கூடிய மழை பெய்யும். தென் சீனக் கடலின் வடகிழக்குப் பருவமழையால் ரெடாங் தீவு பாதிக்கப்படுகிறது. அந்தக் காலக்கட்டத்தில் பெரும்பாலான ஓய்வு விடுதிகள் மூடப்படுகின்றன.
அக்டோபர் முதல் மார்ச் மாதம் வரையில் படகு போக்குவரத்திற்குத் தடை செய்யப்பட்டு உள்ளது. மழையின் அளவு ஆண்டு முழுவதும் மாறுபடும். நவம்பர் முதல் பிப்ரவரி வரை அதிக மழை பெய்யும். ஏப்ரல் முதல் ஆகஸ்டு வரை வறட்சியான காலம்.
வெளி இணைப்புகள்
பகுப்பு:தீவுகள் பகுப்பு:மலேசியாவின் தீவுகள்‎ பகுப்பு:திராங்கானு
இராணிப்பேட்டை மாவட்டத்திலுள்ள கல்வி நிலையங்கள்
இராணிப்பேட்டை மாவட்டத்திலுள்ள கல்வி நிலையங்கள் என்பது தமிழகத்தின் இராணிப்பேட்டை மாவட்டத்திலுள்ள கல்வி நிலையங்களைப் பற்றியதாகும்.
பள்ளிகள்
பகுப்பு:இராணிப்பேட்டை மாவட்டத்திலுள்ள கல்வி நிலையங்கள்
செட்டிமாங்குறிச்சி உலகேஸ்வர சுவாமி கோட்டைமேடு கோயில்
செட்டிமாங்குறிச்சி உலகேஸ்வர சுவாமி கோட்டைமேடு கோயில் தமிழ்நாட்டில் சேலம் மாவட்டம், செட்டிமாங்குறிச்சி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலையமான் (எழுத்தாளர்)
முனைவர் மலையமான் என்பவர் ஒரு தமிழக எழுத்தாளர். நா. இராசகோபாலன் எனும் இயற்பெயருடைய இவர் நூலகத்துறையில் பல ஆண்டு காலம் பணியாற்றி இருக்கிறார். சிறுவர்களுக்கும் பெரியவர்களுக்குமாக 70 நூல்களை எழுதியுள்ளார். இவர் எழுதிய “பெரும்புகழ் எறும்புகள்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:தமிழ் சிறுவர் இலக்கிய எழுத்தாளர்கள்
ஜார்ஜ் ஹமில்டன்
ஜார்ஜ் ஹமில்டன்  ( Lord George Hamilton , பிறப்பு: திசம்பர் 17 1845, இறப்பு: செப்டம்பர் 22 1927), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1864 ல், முதல்தர துடுப்பாட்டப் போட்டியில் பங்குகொண்டார்.
தரூர் (கிராம ஊராட்சி)
தரூர் கிராம ஊராட்சி என்பது இந்தியாவின் கேரள மாநிலத்தில் பாலக்காடு மாவட்டத்தில் ஆலத்தூர் வட்டத்தில் ஆலத்தூர் ஒன்றியத்தில் அமைந்துள்ள ஒரு கிராம ஊராட்சி ஆகும். தரூர் ஒன்று மற்றும் தரூர் இரண்டு கிராமங்களில் பரவியுள்ள இந்த பஞ்சாயத்து 34.72 சதுர கிலோமீட்டர் பரப்பளவைக் கொண்டுள்ளது. தரூர் பஞ்சாயத்து வடக்கில் பெருங்கோடுகுறுச்சி, குத்தனூர், திருவில்வமலை ஊராட்சிகளையும் கிழக்கில், காவசேரி, எரிமாயூர் ஊராட்சிகளையும் மேற்கில் காயத்திரிபுழாவும் எல்லைகளாகக் கொண்டமைந்துள்ளது.
ஜார்ஜ் ஹமில்டன்
வெளி இணைப்பு
ஜார்ஜ் ஹமில்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1845 பிறப்புகள் பகுப்பு:1927 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
தரூர் (கிராம ஊராட்சி)
தரூர் ஸ்ரீ கிருஷ்ணர் கோயில் இங்குள்ள ஒரு இந்து வழிபாட்டுத் தலமாகும்.
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டாட்டா கிளிக்
டாட்டா கிளிக் (Tata CLiQ) என்பது இந்தியாவின் மும்பையில் உள்ள ஒரு இந்திய இணைய வணிக நிறுவனமாகும். இது டாட்டா குழுமத்தின் டாட்டா யுனிஸ்டோர் லிமிடெட் நிறுவனத்திற்குச் சொந்தமானது. டாட்டா கிளிக் ஒய்யாரப் பொருட்கள், பாதணிகள் மற்றும் துணைப்பொருட்கள் போன்ற பொருட்களின் வணிகத்தில் ஈடுபடுகிறது/ டாட்டா குழுமத்தின் இணைய வணிகத் தளமான டாட்டா கிளிக் ஆனது ஒரு முனைமம மற்றும் ஆடம்பர ஒய்யார மற்றும் வாழ்முறை பொருட்களுக்கான, டாட்டா கிளிக் ஆடம்பரம் எனும் சேவையினை வழங்குகிறது. இதன் மூலம் பலவகையான ஆண்கள் மற்றும் பெண்களுக்கான பரந்த அளவிலான ஆடைகள் மற்றும் ஆபரணங்களை அறிமுகப்படுத்தியுள்ளது.
வரலாறு
டாட்டா கிளிக் 27 மே 2016 அன்று தொடங்கப்பட்டது. இது பன்னாட்டு ஆடம்பர தரப் பொருட்களை விற்க ஜெனிசிஸ் லக்ஸரி பேஷனுடன் இணைந்தது. மேலும் எண்ணிம சந்தைக்காக அடோபி சிஸ்டமுடன் சேர்ந்தது. டாட்டா கிளிக் திசம்பர் 2016-ல் டாட்டா கிளிக் லக்சுரி, எனும் ஆடம்பர அலங்கார மற்றும் வாழ்க்கை முறை பொருட்களுக்கான சேவையினை அறிமுகப்படுத்தியது. 2022ஆம் ஆண்டின் நடுப்பகுதியில், டாட்டா கிளிக் இதன் நுகர்வோர் மின்னணு வணிகத்திலிருந்து வெளியேறியது. இந்த பிரிவு டாட்டாவின் முதன்மை நுகர்வோர் மின்னணு சில்லறை விற்பனைச் சங்கிலியான குரோமாவுடன் ஒருங்கிணைக்கப்பட்டது.
வியாபார மாதிரி
டாட்டா கிளிக் என்பது டாட்டா குழுமத்தின் முதன்மையான எண்ணிம வர்த்தக முயற்சியாகும். இது இந்தியாவைத் தலைமையிடமாகக் கொண்ட உலகளாவிய கூட்டு நிறுவனமாகும். இதன் ஆண்டு வருமானம் சுமார் US$100 பில்லியன் ஆகும்.
வெளி இணைப்புகள்
பகுப்பு:இந்திய வகைக்குறிகள் பகுப்பு:மும்பையைத் தளமாக கொண்ட நிறுவனங்கள் பகுப்பு:டாட்டா குழுமம்
திருவேங்கைவாசல் வியாக்ரபுரீசுவரர் கோயில்
திருவேங்கைவாசல் வியாக்ரபுரீசுவரர் கோயில் புதுக்கோட்டை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் புதுக்கோட்டை மாவட்டத்தில் அன்னவாசல் வட்டத்தில் திருவேங்கைவாசல் என்னுமிடத்தில் அமைந்துள்ளது. திருவேங்கைபதி என்றும் இவ்வூர் அழைக்கப்படுகிறது.
இறைவன், இறைவி
இக்கோயிலின் மூலவராக வியாக்ரபுரீசுவரர் உள்ளார். வியாக்ரம் என்றால் புலி என்று பொருளாகும். இறைவி பார்வதி தேவி ஆவார். கோயிலின் மரம் வன்னி ஆகும். மூலவர் திருவேங்கைநாதர் என்றும் அழைக்கப்படுகிறார்.
அமைப்பு
மேற்கு நோக்கிய நிலையில் உள்ள மூலவரின் மீது மாலை நேரத்தில் சூரிய ஒளி விழுகிறது. மூலவருக்கு எதிராக கணபதி காணப்படுகிறார். அம்மன் சன்னதி தனியாக உள்ளது. விநாயகர், முருகன், தட்சிணாமூர்த்தி, ராஜ கணபதி, கஜலட்சுமி,பைரவர், பெருமாள், சூரியன், சனீசுவரன் ஆகியோர் இக்கோயிலில் உள்ளனர். தட்சிணாமூர்த்தி அர்த்தநாரீசுவர தட்சிணாமூர்த்தியாக வித்தியாசமான கோலத்தில் உள்ளார். கோயிலின் திருச்சுற்றில் எண்கோண வடிவில் வித்தியாசமான அமைப்பில் முருகன் சன்னதி உள்ளது. முருகன் ஒரு காலை மடித்து, மற்றொரு காலை அமர்ந்துள்ளார். முருகனுக்கு அருகே வேலோ, மயிலோ காணப்படவில்லை. நவக்கிரக சன்னதி இல்லாத இக்கோயிலில் ஒரு சன்னதியில் ஒன்பது விநாயகர்கள் உள்ளனர். சிவன் சன்னதியிலிருந்து தேரடி விநாயகர் சன்னதியையும், முருகன் சன்னதியிலிருந்து கால பைரவர் சன்னதியையும்,பெருமாள் சன்னதியிலிருந்து மகாலட்சுமி சன்னதியையும் காணும் வகையில் சன்னதிகள் அமைந்துள்ளன.
வரலாறு
ஒரு முறை காமதேனு தாமதமாகச் சென்றதால் இந்திரனின் சாபத்திற்கு உள்ளானார். காமதேனு தன்னுடைய சாபம் நீங்குவதற்காக கபில முனிவரிடம் கருத்து கேட்க அவர் இரு காதுகளிலும் கங்கை நீரை நிரப்பி சிவனை வழிபட்டால் சாபம் நீங்கும் என்று கூறினார். இந்த முறையை தொடர்ந்து செய்து வந்த காமதேனுவின் பக்தியை சோதிக்க சிவன் புலி உருவில் வந்து காமதேனுவைக் கொல்லப் போவதாகக் கூறினார். சிவ பூசை முடித்து வந்தபின் தன்னைக் கொல்லலாம் என்று காமதேனு கூறவே, சிவன் காமதேனு மீது பாய்வது போலப் பாய்ந்து சென்று தேவியுடன் காட்சி தந்து சாபத்திற்கு விமோசனம் தந்தார். சாப விமோசனம் அடைந்த காமதேனு தன்னைப் போலவே அனைவருக்கும் அருள வேண்டும் என்று கேட்க, காமதேனுவின் ஆவலை பூர்த்தி செய்தார் சிவபெருமான்.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
தாம்பூலம்
தாம்பூலம் என்பது வெற்றிலை (betel leaf) மற்றும் பாக்கு (கமுகு) (areca nut) சேர்ந்திருப்பதைக் குறிக்கிறது. தாம்பூலம் எனும் சொல் டிம்பெல் (timbel) எனும் மலாய் மொழிச் சொல்லடியாகப் பிறந்ததாகும். தாம்பூலம் தரித்தல், தாம்பூலம் போடுதல், நிச்சய தாம்பூலம் ஆகியவை இச்சொல் வழியாகப் பிறந்த கூட்டுச் சொற்களாகும். விருந்தினர்கள் உணவருந்திய பின்னர் தாம்பூலம் தருவதும் இறை வழிபாட்டிலும் இது இன்றி‌யமையாத இடத்தைப் பெறுகிறது. இந்து மதத்தில் பெரும்பாலான சடங்குகளில் தாம்பூலம் இடம்பெறுகிறது. திருமணம் போன்ற நிகழ்வுகளுக்கு தாம்பூலம் அளித்து அழைப்பதும், நிகழ்வுக்கு வந்தவர்களுக்கு தாம்பூலத்தை அளிப்பதும் வழக்கம். தாம்பூலம் மற்றும் தேங்காய் போன்றவற்றை வைத்துத் தரும் பையை தாம்பூலப் பை என்றும், தாம்பூலம் வைத்துத் தரும் குறிப்பிட்ட வடிவத் தட்டு தாம்பூலத் தட்டு அல்லது தாம்பாளத் தட்டு எனப் பெயர் பெற்றது.
இவற்றையும் பார்க்க
வெற்றிலைத் தட்டம்
பகுப்பு:தமிழர் பண்பாடு பகுப்பு:ஆசியப் பண்பாடுகள் பகுப்பு:கம்போடியப் பண்பாடு பகுப்பு:இந்தியப் பண்பாடு பகுப்பு:வியட்நாம் பண்பாடு பகுப்பு:திருமணம்
அசிரியா
thumb|300px|right|[[லம்மசு என அழைக்கப்பட்ட அசிரியர்களின் சிறகுடன் கூடிய எருது.]]
பண்டைக் காலத்தில் அசிரியா என்பது, டைகிரிஸ் ஆற்றின் மேற்பகுதியைச் சார்ந்த ஒரு நிலப்பகுதியைக் குறித்தது. இப் பகுதியில் பழங்காலத் தலை நகரமாக விளங்கிய அசூர் என்னும் நகரின் பெயரைத் தழுவியே அசிரியா என்னும் பெயர் ஏற்பட்டது. பிற்காலத்தில் அசிரியா லெவண்ட், பண்டைய மெசொப்பொத்தேமியா, பண்டைய எகிப்து, அனத்தோலியாவின் பெரும்பகுதி ஆகியவற்றைக் கட்டுப்படுத்திய பெரிய பேரரசாக விளங்கியது. எனினும் முறையான அசிரியா என்பது மெசொப்பொத்தேமியாவின் வட அரைப்பாகத்தையே குறித்தது. இது நினிவேவைத் தலைநகரமாகக் கொண்டிருந்தது. தென்பகுதி பபிலோனியா எனப்பட்டது.
அசிரியத் தாயகம் மலைப் பகுதிகளை அண்டி அமைந்து, டைகிரிஸ் ஆற்றோரமாக, அசுர் மலைகள் என அழைக்கப்பட்ட ஆர்மீனியாவின் கார்டுச்சிய மலைத்தொடர் வரை விரிவடைந்து இருந்தது.
அசிரிய அரசர்கள் வரலாற்றின் மூன்று கட்டங்களில் பெரும் நிலப் பகுதிகளைத் தங்கள் கட்டுப்பாட்டுக்குள் வைத்திருந்தனர். இவை, பழைய, இடைக்கால, புதிய-அசிரிய அரசுகள் எனப்பட்டன. இவற்றுள், மிகப் பலம் பொருந்தியதும், பரவலாக அறியப்பட்டதுமான அரசு, கி.மு 911 க்கும், 612 க்கும் இடையில் நிலவிய புதிய-அசிரிய அரசு ஆகும்.
முற்பட்ட வரலாறு
அசிரியாவிலுள்ள பெரும்பாலான புதியகற்காலக் களங்கள், ஹஸ்சுனா பண்பாட்டின் மையமான டெல் ஹஸ்சுனாவில் காணப்படுகின்றன. அசிரிய அரசின் முற்பட்ட வரலாறு பற்றி அதிக தகவல்கள் கிடையா. சில யூத-கிறிஸ்துவ மரபுகளின்படி, அசுர் நகரம், ஷெம்மின் மகனான அஷுர் என்பவனால் நிறுவப்பட்டது எனக் கூறப்படுகிறது. பிற்காலத்தில் அஷுர் இந் நகரத்தின் காவற் கடவுளாகக் கருதப்பட்டான்.
மேல் டைகிரிஸ் ஆற்றுப் பள்ளத்தாக்குப் பகுதி தொடக்க காலங்களில் சுமெர், அக்காட், வட பபிலோனிய அரசுகளால் ஆளப்பட்டதாகத் தெரிகிறது.
தொடக்ககால அசிரிய நகர ஆட்சிகளும், அரசுகளும்
அசிரிய ஆட்சியாளர்களில் முந்திய கல்வெட்டுக்கள் கி.மு 2000 ஆம் ஆண்டுக்குப் பிந்தியவை. அக்காலத்தில், அசிரியா பல நகர ஆட்சிப் பகுதிகளையும், சிறிய செமிட்டிக் அரசுகளையும் கொண்டிருந்தது. அசிரிய முடியாட்சியை நிறுவியவனாக கி.மு 1900 ஆவது ஆண்டுக்குப் பின் வாழந்தவனான ஸுலிலு என்பவன் என்று கருதப்படுகிறது.
வெளியிணைப்புக்கள்
பகுப்பு:பண்டைய நாடுகள் பகுப்பு:மெசொப்பொத்தேமியாவின் வரலாறு பகுப்பு:ஆசியாவின் முன்னாள் நாடுகள் பகுப்பு:பண்டைய வரலாறு பகுப்பு:மெசொப்பொத்தேமியா
மால்லி சைல்ட்
மால்லி சைல்ட் (Mollie Child), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1908 பிறப்புகள் பகுப்பு:1989 இறப்புகள்
விண்டோஸ் அசூர்
வின்டோஸ் அசூர் எனப்படுவது மேகக் கணிமை சார்ந்த உள்கட்டுமானங்களுடன் கூடிய ஒரு அமைப்பாகும். இது மைக்ரோசாப்ட் நிறுவனத்தினால் நிருவகிக்கப்படுகின்றமையுடன் உலகளாவிய ரீதியில் அமைந்த பல தகவல் நிலையங்களுடன் இணைக்கப்பட்டுள்ளது. இதன் மூலம் உலகின் பல்வேறு பிரதேசங்களைச் சேர்ந்த வாடிக்கையாளர்களும் வின்டோஸ் ஆசூர் சேவைகளை இணையம் மூலம் அணுகும் போது ஏற்படும் நேர விரையம் குறைக்கப்படுகின்றது. பெப்ரவரி 2010 இல் மைக்ரோசாப்ட் இந்தச் சேவையை அறிமுகம் செய்து வைத்தது.
சிறப்பியல்புகள்
வின்டோஸ் அசூர் பல்வேறு செயலி நிரலாக்க இடைமுகங்களையும் வழங்குகின்றது. மைக்ரோசாப்ட் நிறுவனம் தனது அசூர் சேவைகள் பற்றிய ஒரு விளக்கப்படத்தையும் இணையத்தில் வெளியிட்டு வைத்தது.
நகர்பேசிச் சேவைகள்
விண்டோஸ் அசூர் மொபைல் சேர்விசஸ், நவீன நகர்பேசிகளுக்கான செயலிகளுக்கான தரவுச் சேமிப்பு இடைமுகத்தை வழங்குகின்றது. குறிப்பாக சாதாரணமாக ஒரு செயலியில் இடம்பெறும் வசதிகளை இலகுவாக மற்றும் வேகமாக வடிவமைத்துக்கொள்ளக்கூடிய வசதியை வழங்குகின்றது.
விண்டோஸ் அசூர் மூலம் பயனர்கள் செயலியில் சேமிக்கும் தரவுகளை எஸ்கியூஎல் தரவுத் தளங்களில் அசூர் செயலி நிரலாக்க இடைமுகம்மூலம் இணைத்துக்கொள்ளலாம். அத்துடன் பயனர்கள் புகுபதிகை செய்தல், விடுபதிகை செய்தல் போன்ற செயற்பாடுகளை நிரலாக்க இடைமுகம் மூலம் அசூர் இலகுபடுத்துகின்றது.
ஆண்ட்ராய்டு, ஐஓஎஸ், வின்டோஸ் நகர்பேசி, வின்டோஸ் இயங்குதளம் ஆகியவற்றிற்கு Push முறைமையில் தகவல்களை அனுப்புத் செய்ற்பாட்டையும் இந்த சேவை இலகுபடுத்துகின்றது.
இதைவிட மென்பொருள் தயாரிப்பை விரைவு படுத்த ஆண்ட்ராய்டு, ஐஓஎஸ், வின்டோஸ், எச்டிஎம்எல்5 போன்ற தொழில் நுட்பங்களுக்கான மென்பொருள் மேம்படுத்தற் கருவியையும் மைக்ரோசாப் வழங்குகின்றது.
உசாத்துணை
பகுப்பு:மைக்ரோசாப்ட் பகுப்பு:மேகக் கணிமை
சிம்ரஞ்சித்து கவுர் பாத்
சிம்ரஞ்சித்து கவுர் பாத் (Simranjit Kaur Baatth) இந்தியாவின் பஞ்சாப் மாநிலத்தைச் சேர்ந்த ஒரு தொழில்சாரா குத்துச்சண்டை வீராங்கனை ஆவார். இவர் 1995 ஆம் ஆண்டு சூலை மாதம் 10 அன்று பிறந்தார்.
2011 ஆம் ஆண்டு முதல் பன்னாட்டு அளவில் இந்தியாவிற்காக குத்துச்சண்டை போட்டிகளில் கலந்து கொள்கிறார். 2018 ஆம் ஆண்டு நடைபெற்ற தொழில்சாரா பன்னாட்டு குத்துச்சண்டை கூட்டமைப்பு மகளிர் உலக குத்துச்சண்டை சாம்பியன்பட்டப் போட்டியில் இந்தியாவுக்காக வெண்கலப் பதக்கம் வென்றுள்ளார். துருக்கி நாட்டின் இசுதான்புல் நகரில் நடைபெற்ற அமெட் கொமர்ட் பன்னாட்டு மகளிர் குத்துச்சண்டைப் போட்டியில் 64 கிலோ எடைப் பிரிவில் வெற்றி பெற்று தங்கப் பதக்கம் வென்ற இந்திய அணியில் ஒருவராகவும் கவுர் அங்கம் வகித்துள்ளார்.
மேற்கோள்கள்
<references group="" responsive="1">
புற இணைப்புகள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:இந்திய விளையாட்டு வீரர்கள்
வி. நா. கரே
விசுவேசுவர் நாத் கரே (Vishweshwar Nath Khare), இந்தியாவின் 33வது தலைமை நீதிபதியாக இருந்தார், 19 திசம்பர் 2002 முதல் 2 மே 2004 வரை பணியாற்றினார். இவர் தலைமை நீதிபதி பதவிக்கு உயர்த்தப்படுவதற்கு முன்பு 21 மார்ச் 1997 முதல் இந்திய உச்ச நீதிமன்றத்தின் நீதிபதியாக இருந்தார்.
சட்டத் தொழில்
1961 இல் அலகாபாத் உயர் நீதிமன்றத்தில் வழக்கறிஞராக தனது வாழ்க்கையைத் தொடங்கினார். பின்னர், உத்தரபிரதேச அரசின் தலைமை நிலை ஆலோசகராக நியமிக்கப்பட்டார். 25 சூன் 1983இல், இவர் அலகாபாத் உயர் நீதிமன்ற நீதிபதியாக நியமிக்கப்பட்டார். 1996ஆம் ஆண்டின் முற்பகுதியில், கல்கத்தா உயர் நீதிமன்றத்தின் தலைமை நீதிபதியாக நியமிக்கப்பட்டார். ஒரு வருடம் கழித்து இந்தியாவின் உச்ச நீதிமன்றத்திற்கு உயர்த்தப்பட்டார்.
நெருக்கடி நிலை
1975 இல் வழக்கறிஞராக, இவரும் இவரது மாமா எஸ். சி கரே ஆகியோர் தேர்தல் முறைகேடுகளைக் குற்றம் சாட்டி ராஜ் நாராயணனுக்கு எதிரான புகழ்பெற்ற வழக்கில் இந்தியப் பிரதமர் இந்திரா காந்தியை பிரதிநிதித்துவப்படுத்தினர். உச்சநீதிமன்றத்தில் மேல்முறையீடு செய்யப்படும் வரை உயர் நீதிமன்றத்தின் உத்தரவைப் பெற்ற வழக்கை நடத்தும் பொறுப்பு இவருக்கு இருந்தது. இதன் மூலம் 1947இல் சுதந்திரம் பெற்ற பிறகு, இந்திய அரசியலமைப்பில் நெருக்கடி நிலை ஏற்பட உச்ச நீதிமன்றத்தின் முடிவு வழிவகுத்தது.
குஜராத் வன்முறை
இவர், இந்தியாவின் தலைமை நீதிபதியாக இருந்த காலத்தில் கோத்ரா தொடருந்து எரிப்பைத் தொடர்ந்து குஜராத்தில் நடந்த வன்முறைக்குப் பிறகு நீதி அமைப்பு தோல்வியை எதிர்கொண்டதாகக் கூறினார். பெஸ்ட் பேக்கரி வழக்கை மீண்டும் விசாரிப்பதற்கான இவரது முடிவு வன்முறையால் பாதிக்கப்பட்டவர்களுக்கு சில உதவிகளை வழங்கியது.
ஓய்வுக்குப் பின்
இந்தியாவின் தலைமை நீதிபதியாக இருந்து ஓய்வு பெற்ற பிறகு, கரே தேசியத் தொலைக்காட்சிகளிலும், ஊடகங்களிலும் நீதித்துறை பிரச்சினைகள் குறித்து அவ்வப்போது கருத்து தெரிவிக்கிறார். ஜெசிகா லால் கொலை வழக்கு குறித்த இவரது கருத்துக்கள் குஜராத் கலவரத்தின் போது வெளிப்படுத்தப்பட்ட உணர்வுகளை எதிரொலித்தன. இவர் சார்க்கண்ட் மத்திய பல்கலைக்கழகத்தின் முதல்வராகவும் நியமிக்கப்பட்டார்.
விருதுகள்
2006ஆம் ஆண்டில் இந்தியாவில் வழங்கப்படும் இரண்டாவது மிக உயர்ந்த குடிமகன் கௌரவமான பத்ம விபூசண் விருது இவருக்கு வழங்கப்பட்டது.
வெளி இணைப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:1939 பிறப்புகள் பகுப்பு:இந்தியத் தலைமை நீதிபதிகள் பகுப்பு:வாழும் நபர்கள் பகுப்பு:உத்தரப் பிரதேச நபர்கள் பகுப்பு:பத்ம விபூசண் விருது பெற்றவர்கள்
எடித் அலைசு மூல்லர்
எடித் அலைசு மூல்லர் (Edith Alice Müller) (5 பிப்ரவரி 1918 – 24 ஜூலை 1995 ) ஒரு சுவீடன் வானியலாளரும் கணிதவியலாளரும் ஆவார்.
மூல்லர் மாட்ரிடுவில் பிறந்தார். மாட்ரிடு செருமன் பள்ளியில் படித்தார். பின்னர் ஈடிஎச் சூரிச்சில் படித்தார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "Application of Group Theory and Structural Analysis to the Moorish Adornments of the Alhambra in Granada" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளப் பயன்படுத்தும் அரிய பகுதயாக அமைந்தது; ஆனால் இவரது ஆய்வு 1980 கள் வரை கலை வரலாற்ரில் சுட்டப்படாமலே இருந்தது.
பின்னர் ஈடிஎச் சூரிச்சில் படித்தார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "கிரேனடாவில் அமைந்த அல்காம்பிரா நகர மூரிழ்சு கவிகட்டிட்துக்கு குலக்கோட்பட்டையும் கட்டமைப்பு பகுப்பாய்வு முறையையும் பயன்படுத்தல் (Application of Group Theory and Structural Analysis to the Moorish Adornments of the Alhambra in Granada)" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளைப் பயன்படுத்தும் அரிய பகுதியாக அமைந்தது; ஆனால் இவரது ஆய்வு 1980 கள் வரை கலை வரலாற்றில் சுட்டப்படாமலே இருந்தது.
இவர் 1946 முதல் 1951 வரை சூரிச் வான்காணகங்களிலும் 1952 முதல் 1954 வரை மிச்சிகான் பல்கலைக்கழகத்திலும் 1955 முதல் 1962 வரை பேசல் பல்கலைக்கழகத்திலும் பல ஆய்வு இருக்கைகளில் பதவி வகித்தார். பின்னர் இவர் நியூசாட்டல் பல்கலைக்க்ழகத்தில் 1962 இல் உதவிப் பேராசிரியராகச் சேர்ந்தார். இவர் 1972 ஜெனிவா பல்கலைக்கழகத்தில் பேராசிரியர் ஆனார்.
இவர் முதன்மையாகச் சூரிய இயற்பியலில் ஆய்வுகள் மேற்கொண்டார். இவர் பன்னாட்டு வானியல் ஒன்றியத்தில் 1976 முதல் 1979 வரை பொதுச் செயலாளராக இருந்தார். இப்பதவியை வகித்த முதல் பெண்மணி இவரே ஆவார்.
நூல்தொகை
பகுப்பு:சுவீடன் வானியலாளர்கள் பகுப்பு:சுவீடன் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் கணிதவியலாளர்கள் பகுப்பு:1918 பிறப்புகள் பகுப்பு:1995 இறப்புகள்
குறும்பனை
குறும்பனை என்பது தமிழ்நாடு கன்னியாகுமரி மாவட்டத்தில் உள்ள ஒரு கிராமமாகும். கன்னியாகுமரி மாவட்டத்தின் மேற்குக் கடற்கரையோரம் அமைந்துள்ள இக்கிராமம் சுமார் 2 கி.மீ கடற்கரையைக் கொண்டுள்ளது. 8000த்திற்கும் அதிகமான மக்கள் இங்கு வாழ்கின்றனர். இங்குள்ள மக்களின் முக்கிய தொழில் மீன் பிடித்தலாகும்.
மேற்கோள்கள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
டால்பின் கலங்கரை விளக்கம்
டால்பின் கலங்கரை விளக்கம் (Dolphin Lighthouse) இந்தியாவின் மும்பை நகரிலுள்ள மும்பை துறைமுகத்தில் உள்ளது. டால்பின் ராக் லைட்டு என்ற பெயராலும் இது அழைக்கப்படுகிறது. மும்பை துறைமுகத்திலுள்ள மூன்று கலங்கரை விளக்கங்களில் டால்பின் கலங்கரை விளக்கமும் ஒன்றாகும். மும்பையிலுள்ள இந்தியாவின் நுழைவாயில் அருகே இக்கலங்கரை விளக்கம் உள்ளது இந்திய கடற்படையால் கட்டுப்படுத்தப்படுகிறது.
இராணுவ வீரர்களை கௌரவிப்பதற்காக ஒவ்வொரு முறையும் போர்க்கப்பல் மும்பை துறைமுகத்திலிருந்து புறப்படும்போதும் 21 துப்பாக்கி குண்டுகள் முழங்கி வணக்கம் செலுத்தப்படுகிறது.
ஒவ்வொரு ஆண்டும் திசம்பர் முதல் வாரத்தில் நடக்கும் கடற்படை தின கொண்டாட்டங்களின் போது இந்த கலங்கரை விளக்கம் ஒளி விளக்குகளால் அலங்கரிக்கப்படுகிறது.
புற இணைப்புகள்
பகுப்பு:மும்பை பகுப்பு:இந்தியாவில் உள்ள கலங்கரை விளக்கங்கள்
கோரபுழா ஆறு
thumb| கோரப்புழா சாலை பாலம் thumb| கோரப்புழா தொடருந்து பாலம் கோரபுழா ஆறு (Korapuzha) என்பது இலத்தூர் ஆறு என்றும் அழைக்கப்படுகிறது. இது இந்தியாவில் கேரள மாநிலத்தின் கோழிக்கோடு மாவட்டத்தில் பாய்கிறது. கோரபுழா ஆறு 40 km நீளமுள்ள ஒரு குறுகிய ஆறாகும். இதனுடைய வடிநிலப் பகுதி சுமார் 624 km2 ஆகும். இது வயனாட்டு மாவட்டத்தில் உள்ள மலைகளில் உருவாகும், அகலாபுழா மற்றும் புன்னூர்புழா ஆகிய இரண்டு நீரோடைகளின் சங்கமத்தால் உருவாகிறது. கோரபுழா எலத்தூரில் அரபிக்கடலில் கலக்கிறது. இந்த ஆறும் இதன் முக்கிய துணைஆறுகளும் அரபிக்கடலுக்கு அருகில் இருப்பதால் அலைகளுடன் காணப்படுகிறது. இதனுடைய கடையோட்டப் பாதையான சுமார் 25 km பகுதியில் படகு போக்குவரத்து அதிகமாகக் காணப்படுகிறது. இது மேற்கு கடற்கரை உள்நாட்டு போக்குவரத்து அமைப்பின் ஒரு பகுதியாகும்.
கோரப்புழா பாலம்
கோராபுழா பொதுவாக முந்தைய மலபார் மாவட்டத்தில் வட மலபார் மற்றும் தெற்கு மலபார் இடையே உள்ள கார்டன் சானிடராக கருதப்படுகிறது. 20ஆம் நூற்றாண்டு வரை வட மலபாரின் நாயர் பெண்கள் கோரப்புழாவைக் கடந்து தெற்கே செல்வது அல்லது தென் மலபாரைச் சேர்ந்த ஒருவரைத் திருமணம் செய்வது தடைசெய்யப்பட்டதாகக் கருதப்பட்டது. இதனை மீறுபவர்கள் புறக்கணிக்கப்பட்டுச் சாதி அடையாளத்தினை இழந்தனர். இதேபோல திய்யா சமூகத்திலும் சில வேறுபாடுகளைக் காணலாம்.
வில்லியம் ஹம்மேர்ஸ்லே
வில்லியம் ஹம்மேர்ஸ்லே  ( William Hammersley , பிறப்பு: செப்டம்பர் 25 1826, இறப்பு: 1886),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளில் கலந்து கொண்டுள்ளார். 1847-1860/61 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் ஹம்மேர்ஸ்லே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1826 பிறப்புகள் பகுப்பு:1886 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
மிகுவித்த மெய்ந்நிலை
250px|thumb|right|மிகுவித்த மெய்ந்நிலை நிஜத்தில் நேரடியாக காண்பவற்றுடன் மேலதிக வரைபட, ஒலி, உணர்வு தகவல்களை முப்பரிணாமத்தில், நிகழ் நேரத்தில் இணைக்கும் நுட்ப அமைப்பை மிகுவித்த மெய்ந்நிலை (Augmented Reality) எனலாம். இந்த நுட்ப அமைப்புக்கு கணினியியல் தொழில் நுட்பங்களே அடிப்படை. மிகுவித்த மெய்ந்நிலை அமைப்புக்கு மூன்று அம்சங்கள் அவசியமாக கருதப்படுகின்றது, அவை:
வெளி இணைப்புகள்
பகுப்பு:கணினி மனித ஊடாட்டம் பகுப்பு:21-ஆம் நூற்றாண்டுக் கண்டுபிடிப்புகள்
சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்
சமயம் மற்றும் மொழிச் சிறுபான்மையோருக்கான தேசிய ஆணையம் (National Commission for Religious and Linguistic Minorities), இந்தியாவில் சமயம் மற்றும் மொழிச் சிறுபான்மை மக்களின் பல்வேறு குறைகளைக் களைய, இந்திய அரசு,   உச்ச நீதிமன்ற நீதியரசர் ரங்கநாத் மிஸ்ரா தலைமையில் 29 அக்டோபர் 2004 நாளில் நிறுவப்பட்டது இவ்வாணையம் தனது பரிந்துரைகளை 21 மே 2007 அன்று இந்திய அரசுக்குஅனுப்பியது.
வெளி இணைப்புகள்
பகுப்பு:மனித உரிமைகள் பகுப்பு:இந்திய அரசுத் தொடர்பான கட்டுரைகள் பகுப்பு:இந்திய அரசு அமைப்புகள் பகுப்பு:இந்திய ஆணைக்குழுக்கள்
ஆப்பெழுத்து
ஆப்பெழுத்து உலகின் மிக முற்பட்ட எழுத்து முறைகளுள் ஒன்றாகும். இது சுமார் கி.மு. 3000 ஆண்டளவில் சுமேரியர்களால் உருவாக்கப்பட்டது. ஆப்பெழுத்துக்கள் தொடக்கத்தில் பட எழுத்துக்களாகவே ஆரம்பித்தன. காலப் போக்கில் இவை எளிமையாக்கப்பட்டுப் நுண்மமாக்கல் (abstract) தன்மை கொண்டனவாக மாறின.
ஆப்பெழுத்துக்கள் களிமண் தகடுகளில், ஸ்டைலஸ் எனப்படும் மழுங்கிய புற்களால் எழுதப்பட்டன. இவற்றால் உருவான பதிவுகள் ஆப்பு வடிவில் இருந்ததால், இவை ஆப்பெழுத்துக்கள் எனப்பட்டன.
ஆப்பெழுத்துகள் மெசொப்பொத்தேமியாவின் சுமேரிய மொழி அக்காடிய மொழி, எலமைட் மொழி, ஹிட்டைட் மொழி, ஹுரியன் மொழி போன்ற மொழிகளை எழுதுவதற்குப் பயன்பட்டது.
left|670px பட எழுத்து முறையிலிருந்து ஆப்பெழுத்துக்கள் உருவான வளர்ச்சிப் படிகளைக் காட்டும் படம்.
மேற்கோள்கள்
பகுப்பு:எழுத்து முறைகள் பகுப்பு:மெசொப்பொத்தேமியாவின் வரலாறு பகுப்பு:சுமேரிய நாகரிகம்
கூடலூர் சென்றாய பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சென்றாய பெருமாள் சன்னதியும், ஆ ஞ்சநேயர், கருடாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேலஆசாரிப்பள்ளம் ஸ்ரீமன் நாராயணசுவாமி கோயில்
மேலஆசாரிப்பள்ளம் ஸ்ரீமன் நாராயணசுவாமி கோயில் தமிழ்நாட்டில் கன்னியாகுமரி மாவட்டம், மேலஆசாரிப்பள்ளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீமன் நாராயணசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
செனான் நச்சு
செனான் நச்சு (Xenon poisoning) என்பது அணு உலைகளில் அயோடின்-135 இன் பீட்டா சிதைவினால் சேகரிக்கப்படும் செனான்-135 நச்சு ஆகும்.
செனான் என்பது அணு எண் 54 ஐயும் அணுநிறை 131.3 ஐயும் கொண்ட ஒரு தனிமமாகும். மெண்டலியேவின் தனிம அட்டவணையில் சுழியத் தொகுதியில் உள்ள கனமான செயல்திறன் அற்ற வளிமமாகும். இயற்கையில் இவ்வளிமத்தின் கலவை ஒன்பது ஐசோடோப்புகளைக் கொண்டுள்ளது. 124 முதல் 136 வரை அவைகளின் அணுநிறை உள்ளன. அணு உலைகளில் யுரேனியம் பிளவுறும் போது 131 முதல் 145 வரை அணுநிறை கொண்ட பத்து கதிரியக்கமுடைய ஐசோடோப்புகள் வெளிப்படுகின்றன. உலையின் செயல்பாட்டிற்கு அதிக கேடு தரும் கரு 135 ஆகும். இது அதிக வெப்ப நியூத்திரான்களை எளிதாக ஏற்கிறது. இந்தக்கரு எரிகோலில் (Fuel rod) கொஞ்சம் கொஞ்சமாகச் சேரும் போது எரிகோலை நச்சுப்படுத்தி, யு-235 எரிகோலையே முழு பயன்பாட்டிற்கு முன்பே மாற்றவேண்டிய சூழ்நிலையை ஏற்படுத்துகிறது.
இயற்கையில் யு-235 மற்றும் யு-238 இவைகளின் சிதைவு காரணமாக செனான் கிடைக்கிறது. செனான்/யுரேனியம் இவைகளின் நிறை விகிதத்திலிருந்து, யுரேனியத் தாதுவின் உண்மையான வயதினைக் கணிக்கலாம்.
உசாத்துணை
The Atom from A to Z. K.Gladkov. Mir Publishers Moscow 1971
பகுப்பு:அணுக்கருத் தொழில்நுட்பம் பகுப்பு:ஓரிடத்தான்கள்
எம். வி. சிதம்பரம்
'''எம். வி. சிதம்பரம்' (M V CHIDAMBARAM'') என்பது இந்தியாவைச் சேர்ந்த ஒரு பயணிகள் கப்பல் ஆகும். 1966 இல் கட்டப்பட்ட இக்கப்பல் 174 மீட்டர் நீளமும், 24 மீட்டர் அகலமும் கொண்டது. 7020 தொன் எடை கொண்ட கப்பலானது. பயணிகளையும் பொருட்களையும் ஏற்றியபிறகு 17,226 தொன் எடையுள்ளதாக இருக்கும்.